
 PATVIRTINTA
 Šilutės pirmosios gimnazijos
 direktoriaus 2026 m. rugpjūčio 19 d.
 įsakymu Nr. V1-66



[bookmark: _Hlk238136233]ŠILUTĖS  PIRMOSIOS GIMNAZIJOS DARBUOTOJŲ ATRANKOS TVARKOS APRAŠAS


I SKYRIUS 
BENDROSIOS NUOSTATOS
 
                1. Šilutės pirmosios gimnazijos (toliau – Gimnazijos) darbuotojų atrankos tvarkos aprašas (toliau – Aprašas) nustato darbuotojų atrankos organizavimo, kandidatų vertinimo, pokalbio, sprendimo priėmimo ir atrankos dokumentavimo tvarką.
                2. Aprašo tikslas – užtikrinti skaidrią, objektyvią, profesionalią ir vienodais kriterijais grindžiamą darbuotojų atranką, sudarant lygias galimybes kandidatams dalyvauti atrankoje.
                3. Atranka organizuojama vadovaujantis Lietuvos Respublikos darbo kodeksu, Lietuvos Respublikos lygių galimybių įstatymu, pareigybės aprašymu ir šiuo Aprašu. 
                4. Kandidatų vertinimo kriterijai turi būti susiję su konkrečios pareigybės funkcijomis, kvalifikaciniais reikalavimais ir kompetencijomis.
                5. Atrankos metu draudžiama kandidatus diskriminuoti dėl aplinkybių, nesusijusių su tinkamumu pareigoms.
                6. Kandidatų asmens duomenys tvarkomi ir saugomi teisės aktų nustatyta tvarka.


II SKYRIUS
ATRANKOS ORGANIZAVIMAS

7. Sprendimą dėl darbuotojo atrankos organizavimo priima Gimnazijos direktorius. 
8. Gimnazijos direktorius, atsižvelgdamas į pareigybės pobūdį, gali sudaryti atrankos komisiją. Komisijos sudėtis, pirmininkas ir sekretorius nustatomi direktoriaus įsakymu.
9. Komisijos nariai privalo būti nešališki. Kilus interesų konfliktui ar kitoms aplinkybėms, galinčioms kelti abejonių dėl nešališkumo, komisijos narys apie tai informuoja komisijos pirmininką ir, esant pagrindui nusišalina. 
10. Konkrečios atrankos skelbime arba atrankos sąlygose nurodomi pareigybės pavadinimai, pagrindiniai reikalavimai, kuriuos turi pateikti kandidatas, atrankos būdas ir kita būtina informacija.
11. Kai pareigybei taikomi specialieji teisės aktai, skelbime ir atrankos metu laikomasi juose nustatytų reikalavimų. 


III SKYRIUS
ATRANKOS ETAPAI

12. Atsižvelgiant į pareigybės pobūdį, atranka gali būti vykdoma vienu arba keliais etapais: kandidatų atitikties minimaliems reikalavimams patikrinimas, dokumentų vertinimas, pokalbis.                 
13. Kandidatas, neatitinkantis privalomų teisės aktuose ar pareigybės aprašyme nustatytų kvalifikacinių reikalavimų, į tolesnį atrankos etapą nekviečiamas, jeigu specialus teisės aktas nenustato kitaip.
14. Jeigu konkrečiai atrankai nustatomas dokumentų vertinimo etapas, jo kriterijai ir balai turi būti nustatyti iš anksto ir taikomi vienodai visiems kandidatams. 
	15. Mokytojų atrankai taikomas atskiras IV skyriaus reglamentavimas.


IV SKYRIUS
MOKYTOJŲ ATRANKOS YPATUMAI

                16. Asmuo į mokytojo pareigas priimamas vadovaujantis Lietuvos Respublikos švietimo, mokslo ir sporto ministro 2011 m. rugsėjo 15 d. įsakymu Nr. V-1680 patvirtintu Mokytojų priėmimo ir atleidimo iš darbo tvarkos aprašu. 
                17. Mokytojo priėmimas vykdomas atrankos būdu – pokalbiu. Pokalbis yra esminis mokytojo atrankos etapas.
                18. Prieš pokalbį atrankos komisija patikrina kandidato atitiktį teisės aktuose ir konkrečios pareigybės aprašyme nustatytiems reikalavimams. Kandidatas, neatitinkantis privalomų reikalavimų, į pokalbį nekviečiamas. 
                 19. Į pokalbį pakviestiems kandidatams užduodami tie patys pagrindiniai klausimai ir taikomi tie patys pagrindiniai vertinimo kriterijai. Atsižvelgiant į kandidato atsakymus gali būti užduodami papildomi klausimai. 
                20. Mokytojo pokalbio metu gali būti vertinamos profesinės žinios, komunikacija ir bendradarbiavimas, motyvacija, gebėjimas spręsti profesines situacijas ir kitokias konkrečiai pareigybei reikalingas kompetencijos. 
                21. Mokytojų atrankos rezultatų fiksavimas, komisijos darbas ir sprendimo priėmimas organizuojami laikantis šio Aprašo, kiek tai neprieštarauja mokytojų priėmimą reglamentuojančiam teisės aktui.

V SKYRIUS
KITŲ DARBUOTOJŲ DOKUMENTŲ VERTINIMAS

                22. Kitų darbuotojų atrankoje, kai tai numatyta konkrečios atrankos sąlygose, gali būti taikomas dokumentų vertinimas.
                23. Dokumentų vertinimo metu gali būti vertinamas išsilavinimas ir kvalifikacija, darbo patirtis, kvalifikacijos tobulinimas, profesiniai pasiekimai, projektai ir kita su pareigybe susijusi veikla.
24. Maksimalus dokumentų vertinimo balas – 50 balų:

	Kriterijus
	Maksimalūs balai
	Vertinimo principas
	Balai

	Išsilavinimas ir kvalifikacija
	10
	Atitiktis ir papildoma su pareigomis susijusi kvalifikacija.
	0-10

	Darbo patirtis
	20
	Su pareigybės funkcijomis susijusios patirties apimtis ir aktualumas.
	0-20

	Kvalifikacijos tobulinimas
	10
	Su pareigomis susiję mokymai ir papildomos kompetencijos.
	0-10

	Pasiekimai ir veiklos
	10
	Profesiniai pasiekimai, projektai ir kita aktuali veikla.
	0-10

	Iš viso
	50
	
	


	Dokumentų vertinimas atliekamas pagal Aprašo 1 priede pateiktą formą. 
VI SKYRIUS
POKALBIS SU KANDIDATU

 	25. Pokalbis organizuojamas pagal iš anksto nustatytus kriterijus, kurie susiję su pareigybės funkcijomis.
	26. Pokalbio metu gali būti vertinama profesinė kompetencija, komunikacija ir bendradarbiavimas, motyvacija, gebėjimas spręsti situacijas ir kitos pareigybei reikalingos kompetencijos. 
	27. Kai taikomas balinis pokalbio vertinimas, maksimalus pokalbio balas – 50 balų. 
	28. Pokalbio vertinimo kriterijai ir maksimalūs balai: 

	Kriterijus
	Maksimalūs balai
	Vertinimo turinys

	Profesinės žinios
	10
	Žinios ir pasirengimas atlikti pareigybės funkcijas.

	Komunikacija ir bendradarbiavimas
	10
	Aiškus bendravimas, klausymasis, bendradarbiavimo gebėjimai.

	Motyvacija
	20
	Motyvacija dirbti Gimnazijoje, pareigybės supratimas, iniciatyvumas. 

	Gebėjimas spręsti situacijas
	10
	Analizė, sprendimų priėmimas, problemų sprendimas. 

	Iš viso
	50
	


Pokalbio vertinimo rezultatai fiksuojami pagal Aprašo 2 priede pateiktą formą.


VII SKYRIUS
GALUTINIO REZULTATO NUSTATYMAS IR DOKUMENTAVIMAS

29. Atrankos komisija kiekvieno kandidato vertinimo rezultatus fiksuoja vertinimo lentelėse ir atrankos protokole. 
30. Kai taikomi keli balais vertinami etapai, jų rezultatai sumuojami tik tuo atveju, jeigu toks vertinimo modelis buvo nustatytas konkrečios atrankos sąlygose iš anksto. 
31. Geriausiai atrankoje pasirodžiusiu laikomas kandidatas, kuris pagal konkrečiai atrankai nustatytus kriterijus surinko daugiausiai balų ir atitinka visus privalomus pareigybės reikalavimus. 
32. Jeigu kandidatų rezultatai vienodi, komisija sprendimą priima įvertinusi konkrečiai pareigybei reikalingas kompetencijas ir sprendimą motyvuotai fiksuoja protokole.
33. Galutinį sprendimą dėl darbuotojo priėmimo priima Gimnazijos direktorius, laikydamasis teisės aktų ir konkrečiai pareigybei taikomų reikalavimų. 
34. Atrankos dokumentai saugomi teisės aktų nustatyta tvarka.


VIII SKYRIUS
BAIGIAMOSIOS NUOSTATOS

                35. Aprašas koreguojamas pasikeitus darbuotojų priėmimą reglamentuojantiems teisės aktams arba Gimnazijos darbo organizavimo poreikiams. 
                36. Aprašo pakeitimus ir papildymus tvirtina Gimnazijos direktorius.
                37. Aprašas įsigalioja nuo jo patvirtinimo dienos. 
             
                  
–––––––––––––––––––––
Šilutės pirmos gimnazijos 
darbuotojų atrankos tvarkos aprašo 
1 priedas 


POKALBIO VERTINIMO LENTELĖ


Pareigybė:_________________________________
Kandidatas:________________________________
Pokalbio data:______________________________

	Kriterijus
	Maksimalūs balai
	Vertinimo turinys
	Įvertinimas balais

	Profesinės žinios
	10
	Žinios ir pasirengimas
atlikti pareigybės funkcijas.
	

	Komunikacija ir bendradarbiavimas
	10
	Aiškus bendravimas, 
klausymasis, bendradarbiavimo 
gebėjimai.
	

	Motyvacija
	20
	Motyvacija dirbti Gimnazijoje,
pareigybės supratimas, 
iniciatyvumas. 
	

	Gebėjimas spręsti situacijas
	10
	Analizė, sprendimų priėmimas, 
problemų sprendimas. 
	

	Iš viso
	50
	
	





[bookmark: _Hlk238216978]Komisijos narys:________________________ Parašas________














Šilutės pirmos gimnazijos 
darbuotojų atrankos tvarkos aprašo 
2 priedas 


DOKUMENTŲ VERTINIMO LENTELĖ


Pareigybė:_________________________________
Kandidatas:________________________________


	Kriterijus
	Maksimalūs balai
	Vertinimo principas
	Įvertinimas balais

	Išsilavinimas ir kvalifikacija
	10
	Atitiktis ir papildoma su pareigomis susijusi kvalifikacija.
	

	Darbo patirtis
	20
	Su pareigybės funkcijomis susijusios patirties apimtis ir aktualumas.
	

	Kvalifikacijos tobulinimas
	10
	Su pareigomis susiję mokymai ir papildomos kompetencijos.
	

	Pasiekimai ir veiklos
	10
	Profesiniai pasiekimai, projektai ir kita aktuali veikla.
	

	Iš viso
	50
	
	




Komisijos pirmininkas: ________________________ Parašas________

[bookmark: _Hlk238217012]Komisijos narys:________________________ Parašas________

Komisijos narys:________________________ Parašas________



